ไทยพาณิชย์ให้กู้ล้านผ่อนแค่พันบ.
ไทยพาณิชย์จับมือพฤกษาออกแคมเปญผ่อนหนักเป็นเบา กู้ล้านผ่อน 1,000 บาท
15 มี.ค. 2555

ไทยพาณิชย์จับมือพฤกษาออกแคมเปญผ่อนหนักเป็นเบา กู้ล้านผ่อน 1,000 บาท 
นางพิกุล ศรีมหันต์ ผู้ช่วยผู้จัดการใหญ่ สายสินเชื่อเพื่อที่อยู่อาศัย ธนาคารไทยพาณิชย์ เปิดเผยว่า ธนาคารได้ร่วมกับบริษัท พฤกษา เรียลเอสเตท จัดรายการส่งเสริมการขาย หรือแคมเปญ “ผ่อนหนักเป็นเบา” ให้กับผู้ที่กู้ซื้อบ้านพฤกษาทุกโครงการในอัตราดอกเบี้ยพิเศษ กู้เงิน 1 ล้านบาท ผ่อนชำระเพียงเดือนละ 1,000 บาทเท่านั้น เพื่อแบ่งเบาภาระช่วงปีแรก มุ่งจับกลุ่มลูกค้าที่มองหาบ้านหลังแรกเป็นหลัก เริ่มแคมเปญตั้งแต่วันนี้-เดือน มิ.ย.นี้ 
นางพิกุล ศรีมหันต์ ผู้ช่วยผู้จัดการใหญ่ สายสินเชื่อเพื่อที่อยู่อาศัย ธนาคารไทยพาณิชย์ เปิดเผยว่า “ ในช่วงปี 2555 นี้ ความต้องการที่อยู่อาศัยยังคงมีอยู่มาก โดยเฉพาะกลุ่มผู้ที่เริ่มต้นมองหาบ้านหลังแรก ธนาคารจึงได้ร่วมมือกับบ้านพฤกษาออกแคมเปญ “ผ่อนหนักเป็นเบา” กู้ซื้อบ้านพฤกษาทุกโครงการในอัตราดอกเบี้ยพิเศษ โดยกู้เงิน 1 ล้านบาท ผ่อนชำระเพียงเดือนละ 1,000 บาท เท่านั้น เพื่อช่วยแบ่งเบาภาระในการผ่อนชำระในช่วงปีแรก โดยธนาคารจะให้สิทธิพิเศษในแคมเปญดังกล่าวนี้พร้อมกับ
ทงนทั้งนี้ คาดว่าจะสามารถปล่อยสินเชื่อจากแคมเปญนี้ได้ประมาณ 638 ล้านบาท ขณะเดียวกันยังมีบริการประกันชีวิตสำหรับสินเชื่อที่อยู่อาศัย ซึ่งจะให้ความคุ้มครองผู้กู้ในกรณีเสียชีวิตสูงสุด โดยการปลดภาระการผ่อนบ้านทั้งหมด ไม่มีหนี้สินคงค้างหลังการเสียชีวิต มีระยะเวลาคุ้มครองสูงสุด 10 ปี เพื่อเป็นหลักประกันที่มั่นคงให้กับลูกค้าสินเชื่อบ้านของธนาคารด้วย ไทยพาณิชย์ โดยการออกแคมเปญผ่อนหนักเป็นเบาร่วมกับพฤกษาในครั้งนี้ คาดว่าจะสามารถปล่อยสินเชื่อประมาณ 638 ล้านบาท 
นายปิยะ ประยงค์ กรรมการและรองกรรมการผู้จัดการ บริษัท พฤกษา เรียลเอสเตท กล่าวว่า นอกจากแคมเปญที่ร่วมกับธนาคารไทยพาณิชย์แล้ว ลูกค้ายังได้บ้านพฤกษาได้จัดแคมเปญเพื่อสานฝันคนอยากมีบ้าน ให้มีบ้านได้ง่ายๆ โดยร่วมมือกับธนาคารไทยพาณิชย์ ในการให้สิทธิพิเศษสำหรับลูกค้าที่กู้ซื้อบ้านพฤกษา ในทุกโครงการ ระหว่างวันที่ 15 มีนาคม – 30 มิถุนายน 2555 โดยผู้กู้ซื้อบ้านในวงเงิน 1 ล้านบาท จะผ่อนชำระในปีแรก เพียงเดือนละ 1,000 บาท เท่านั้น เงื่อนไขพิเศษ โดยทำสัญญาเพียง 1 บาท สำหรับโครงการบ้านพฤกษาทุกโครงการ 
“เพื่อสานฝันคนอยากมีบ้าน เนื่องจากบ้านพฤกษาเป็นบ้านทาวน์เฮาส์ที่ลูกค้าต้องการซื้อไปอยู่จริง และเป็นตลาดกลุ่มใหญ่ของคนที่ต้องการมีบ้านในเขตกรุงเทพฯ และปริมณฑล ราคาเฉลี่ยหลังละ 1 ล้านบาทเท่านั้น ดังการจัดแคมเปญครั้งนี้จึงคาดว่าจะได้รับการตอบรับเป็นอย่างดี และเป็นการกระตุ้นยอดขายช่วงครึ่งปีแรกได้” นายปิยะ กล่าว
ผู้ที่สนใจกู้ซื้อบ้านพฤกษาทุก ๆ โครงการ สามารถเข้าร่วมแคมเปญได้ตั้งแต่ 15 มี.ค.-30 มิ.ย.ศกนี้ สามารถสอบถามรายละเอียดเพิ่มเติมได้ที่ศูนย์บริการลูกค้าไทยพาณิชย์ โทร.02-777-7777 หรือศูนย์บริการลูกค้าพฤกษา โทร.1739